06/11/2015 | Administración LocalMunicipal
Betanzos
Bases da convocatoria para a contratación laboral temporal dun posto (1) de técnico/a de orientación laboral

A provisión polo procedemento de concurso-oposición, en quenda libre, dun (1) posto de técnico/a de orientación laboral que prestará servizo no Concello de Betanzos, en réxime de contratación laboral temporal, consonte á subvención concedida ao abeiro da Orde da Consellería de Traballo e Benestar da Xunta de Galicia do 23 de decembro de 2014 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de información, orientación e prospección de emprego no exercicio 2015 (DOG núm.250 do 31 de decembro de 2014). A modalidade de contratación será a de contrato laboral temporal “contrato para obra ou servizo determinado” previsto no artigo 15.1. a do Real Decreto Lexislativo 1/1995, de 24 de marzo, polo que se aproba o texto refundido do estatuto dos traballadores, modificado pola Lei 35/2010, de 17 de setembro (BOE do 18 de setembro), no artigo 2 do Real Decreto 2720/1998, de 18 de decembro e estará vinculado ao financiamento do servizo por parte da Xunta de Galicia, de tal xeito que o contrato declararase extinguido no suposto de que o Concello de Betanzos deixe de prestar este servizo por calquera motivo incluída a falta de financiamento externo do mesmo, antes da data de remate que se fixe. A duración do contrato será dun ano dende a súa formalización. Posto: Técnico de Orientación Laboral. Grupo II As retribucións do posto serán de 1.829,76 € brutos mensuais(Incluida prorrata pagas) A xornada laboral será a tempo completo consonte á establecida pola normativa vixente aplicable no momento de formalización do contrato. As funcións do posto son: a) A elaboración de diagnoses individualizadas sobre o perfil, as necesidades e as expectativas das persoas demandantes de emprego mediante entrevistas personalizadas, para poderen encontrar ou manter un emprego ou accederen a un novo. b) A información sobre o mercado de traballo e os incentivos e medios dispoñibles para o fomento da contratación e o apoio ás iniciativas emprendedoras. c) O deseño, a elaboración e a realización de itinerarios individuais e personalizados de emprego ás persoas desempregadas a través de información e orientación profesional para o emprego e o autoemprego, para a mellora da súa cualificación profesional e da súa empregabilidade. d) Os contactos coas empresas para difundir información sobre as súas iniciativas para facilitar a inserción laboral, realizando, así mesmo, unha prospección das necesidades das empresas e o casamento entre as ofertas e as demandas de emprego e favorecendo o achegamento entre as necesidades das empresas e as posibles persoas candidatas. e) A información e a orientación sobre o proceso de recoñecemento das competencias adquiridas pola experiencia laboral para as persoas demandantes de emprego mediante a acreditación oficial da súa cualificación a través de certificados de profesionalidade. f) A información e o asesoramento ás persoas demandantes de emprego sobre a oferta de accións de formación profesional para o emprego, con acreditación oficial a través do Repertorio de certificados de profesionalidade cando estean vinculadas ao Catálogo nacional de cualificacións, así como dos títulos de formación profesional. g) Calquera outra relacionada que se lle encomende. Para poder participar no proceso selectivo, as persoas aspirantes haberán de reunir os seguintes requisitos: a) Ser español ou nacional doutro Estado, estes últimos, de acordo co disposto no artigo 57 do EBEP. b) Ter cumpridos 16 anos de idade e non exceder a idade máxima de xubilación forzosa. c) Estar en posesión do título de diplomatura universitaria, grao universitario ou superior. d) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seralles esixido aos nacionais dos demais estados membros da Unión Europea no seu caso. e) Non padecer enfermidade ou eiva física que impida o desempeño das correspondentes funcións. No caso de titulacións obtidas no estranxeiro deberase estar en posesión da credencial que acredite a súa homologación. Os requisitos anteriores deberanse reunir con referencia ao último día do prazo de presentación de instancias. As instancias de participación, dirixidas ao señor Alcalde do Concello de Betanzos, presentaranse no Rexistro Xeral do Concello, en horario de oficina, durante o prazo de 5 días hábiles contados a partir do día seguinte ao de publicación do anuncio da convocatoria no Boletín Oficial da Provincia. Poderán tamén remitirse na forma determinada no artigo 38.4 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común (LRXAP), pero neste caso as persoas solicitantes deberán comunicalo mediante fax durante o mesmo prazo de presentación de instancias (981 776 529). Se conforme a este precepto se presenta a instancia a través das oficinas de correos, deberá aparecer o selo na propia solicitude. Doutro modo, a data de anotación no Rexistro Xeral será a que se teña en conta a tódolos efectos. Co obxecto de coñecer a presentación das instancias noutros rexistros ou en correos e poder realizar o seu seguimento, nestes supostos, as persoas solicitantes deberán comunicalo durante o mesmo prazo de presentación de instancias, remitindo copia da solicitude presentada e xa rexistrada, mediante algunha das seguintes opcións: 1. Fax ao número: 981 776 529.2. Correo electrónico dirixido a: personal@betanzos. net indicando como asunto: proceso orientación laboral. Neste suposto enviarase copia escaneada da solicitude rexistrada. Modelo de instancia: As persoas aspirantes teñen a súa disposición un modelo de instancia de participación nesta proba selectiva que poderán solicitar persoalmente ou descargalo na páxina web do Concello de Betanzos (www.betanzos. gal) As persoas aspirantes farán constar na instancia que reúnen tódolos requisitos sinalados na base 3ª, e achegarán inescusablemente os seguintes documentos: - Fotocopia do DNI ou documento identificativo en vigor. - Relación dos méritos que aleguen para a súa avaliación na fase do concurso. Nesta relación de méritos a persoa aspirante realizará unha autovaloración da puntuación que estime sobre os méritos alegados, segundo o modelo achegado como anexo III a estas bases. - Documentación acreditativa dos méritos alegados. Os documentos presentaránse en copia simple e posteriormente a persoa seleccionada deberá presentar os orixinais para o seu cotexo, pois non se tomarán en consideración nin serán valorados aqueles méritos que non se aleguen e non queden debidamente acreditados, en tódolos seus extremos, dentro do prazo de presentación de instancias. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das bases desta convocatoria.1.- Rematado o prazo de presentación de instancias, o Alcalde ditará resolución que se publicará no Taboleiro de Edictos do Concello e na páxina web municipal: www.betanzos. gal, declarando aprobada a listaxe provisional de persoas admitidas e excluídas, con indicación, se é o caso, das causas de exclusión e outorgando o prazo improrrogable de 3 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do art.71 da Lei 30/92 de Réxime Xurídico das Administracións Públicas e Procedemento Administrativo Común (LRXAP). De non existir persoas excluídas, aprobarase con carácter definitivo a listaxe de admitidas.2.- Transcorrido o prazo de emenda de defectos, o Alcalde elevará a definitiva a listaxe provisional, no caso de non presentarse reclamacións, ou resolverá as reclamacións e declarará aprobada a listaxe definitiva de persoas admitidas e excluídas, que se publicará no Taboleiro de Edictos do Concello e na páxina web municipal: www.betanzos. gal O Tribunal estará formado por un Presidente, Secretario (O da Corporación ou en quen delegue) e 4 vogais, designándose un suplente para cada un dos integrantes. A designación dos membros do Tribunal, titulares e suplentes, farase na resolución da Alcaldía pola que se aprobe a listaxe definitiva de admitidos/as e excluídos/as, de conformidade co establecido no artigo 60 do EBEP. Todos os vogais deberán contar con nivel de titulación igual ou superior á esixida para o acceso á praza. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da LRXAP ou tivesen realizado tarefas de preparación a probas selectivas nos cinco anos anteriores á publicación da convocatoria. Asemade, as persoas aspirantes poderán recusar ós membros do tribunal cando concorran as ditas circunstancias, segundo o disposto no artigo 29 da mesma lei. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. O tribunal poderá dispoñer a incorporación de persoas asesoras especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O seu nomeamento realizarase por resolución da Alcaldía. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. A resolución da Alcaldía aprobatoria da listaxe definitiva de persoas admitidas e a composición do tribunal, que se publicará no taboleiro de anuncios do Concello e na páxina web municipal: www.betanzos. gal, fixará tamén a data e máis a hora na que deberá constituírse o tribunal, así como o día e a hora para o comezo das probas selectivas. As persoas aspirantes concorrerán provistos do seu DNI ou documento fidedigno acreditativo da súa identidade a xuízo do tribunal e dos medios materiais necesarios para a práctica das probas, e serán convocadas en chamamento único, quedando excluídos da oposición as que non comparezan, agás casos de forza maior debidamente xustificados e apreciados libremente polo Tribunal. A orde de actuación dos aspirantes será alfabético. O Tribunal, polos medios que considere oportunos, velará polo mantemento do anonimato das persoas aspirantes na realización e corrección dos exercicios escritos. O procedemento de selección constará de dúas fases: fase de concurso de méritos e fase de oposición. Publicada a listaxe definitiva das persoas aspirantes admitidas, o Tribunal, reunirase para os efectos de valorar os méritos alegados debidamente acreditados das persoas aspirantes, segundo o disposto no artigo 10 da Orde do 23 de decembro de 2014 da Consellería de Traballo e Benestar da Xunta de Galicia pola que se establecen as bases para a concesión de subvención para a realización de actividades de información, orientación e prospección de emprego. Será requisito imprescindible estar en posesión da titulación universitaria media ou superior así como acadar unha puntuación mínima total en currículo de cinco (5) puntos. A puntuación máxima total da fase de concurso establécese en dez (10) puntos e será o resultado de sumar os méritos que se enumeran no parágrafo seguinte cos límites que se sinalan para cada un deles.1. Titulación académica (máximo 2,5 puntos): a. Titulacións preferentes: - Psicoloxía, Pedagoxía, Psicopedagoxía, Socioloxía, Ciencias Políticas e Socioloxía (Secc. Socioloxía), Ciencias do Traballo, Educación Social, Traballo Social, Relacións Laborais e Recursos Humanos, Relacións Laborais, Graduado/a Social: 2,5 puntos b. Outra titulación de licenciada/o universitario/a, arquitecto/a, enxeñeiro/a, enxeñeiro/a técnico, diplomado/a universitario, arquitecto/a técnico ou grao: 1,5 puntos (Para o caso de ter varias titulacións só contarase unha) 2. Formación complementaria (máximo 2 puntos) Másters, cursos en materias relacionadas co posto ofertado convocados, impartidos ou homologados polas Administracións Públicas, Universidades, Colexios profesionais, Organizacións sindicais e Cámaras de Comercio: Puntuación: 0,1 puntos por cada 30 horas formativas En todos os casos valoraranse unha soa vez os cursos relativos a unha mesma materia, aínda que se repetira a súa participación, e valorarase unicamente o de nivel superior ou avanzado Non se valorarán os cursos que non acrediten as datas de realización e as horas de duración.2. Experiencia profesional (máximo 5 puntos): A experiencia profesional deberá acreditarse a través de certificación oficial de vida laboral actualizada máis alternativamente: ou ben copia do contrato de traballo ou certificado de empresa no que consten as tarefas realizadas, e IAE (alta e actualización) no caso das persoas traballadoras autónomas. Cando se trate de colaboracións, bolsas, titorías, docencia, educación social ou servizos sociais, estes deberanse acreditar mediante certificación de organismos oficiais na que deberá constar o tempo de realización. - Por cada mes realizando tarefas técnicas directamente relacionadas co posto ofertado: orientación laboral/profesional, titorías laborais con persoas adultas, inserción laboral, etc. Puntuación: 0,4 puntos por cada mes - Por cada mes realizando tarefas técnicas indirectamente relacionadas con posto ofertado. Puntuación: 0,1 puntos por cada mes (máximo 2 puntos nesta epígrafe) 4. Outros méritos (máximo 0,5 puntos): - Celga 4 ou equivalente debidamente homologado: 0,25 puntos (Si se está en posesión dos dous só se valorará o superior) - Cursos de informática: Ata 50 horas: 0,10 puntos. Máis de 50 horas: 0,25 puntos (máximo 0,25 puntos) As titulacións e a formación acreditarase coa presentación de orixinal, copia cotexada por fedatario público ou copia dilixenciada polo/a funcionario/a competente, do título ou certificado da entidade/organismo que impartiu a titulación ou realizou a actividade formativa onde veñan especificadas o número de horas (no caso de cursos e másters). De non vir especificadas o número de horas non puntuarán.5. Puntuación adicional por acreditación de discapacidade As persoas aspirantes que acrediten un grao de discapacidade de igual ou superior ao 33%, e a compatibilidade entre a discapacidade e o desenvolvemento das tarefas e funcións do posto mediante o correspondente certificado do órgano competente, obterán unha puntuación adicional de 0,50 puntos. Publicada a listaxe definitiva coas puntuacións finais da fase de concurso, procederase a realización da fase de oposición coas persoas que acadaran a puntuación mínima total en currículo de cinco (5) puntos. Constará dun só exercicio, obrigatorio e eliminatorio que consistirá en contestar por escrito a un cuestionario tipo test de 50 preguntas e catro de reserva con tres respostas alternativas, das que só unha será a correcta, baseadas no temario dos anexos I e II. A cualificación será de 0 a 20 puntos, sendo eliminados aquelas persoas aspirantes que non acaden 10 puntos. Cualificación definitiva.- A cualificación final do proceso selectivo estará determinada pola suma total das puntuacións obtidas no exercicio da fase de oposición maila puntuación obtida na fase de concurso. De producirse empate na puntuación final, dirimirase a favor da persoa que acadara maior puntuación na fase de oposición e de persistir o empate empregarase como criterios de desempate, por orde correlativa, a puntuación do apartado 3º do baremo de méritos, 1º, 2º e 4º do dito baremo recollido na base 8ª, e de persistir, atenderase ao maior tempo en situación de desemprego que se acreditará polo medio que estableza o Tribunal. O Tribunal publicará no Taboleiro de Edictos da Corporación e na páxina web municipal: www.betanzos. gal, no mesmo día en que se acorde, a relación de puntuacións outorgadas e elevará á Alcaldía proposta da persoa candidata para a formalización do contrato, a favor da aspirante posuidora da puntuación máis alta, xunto coa acta da sesión. Antes de formalizar contrato coa persoa que corresponda pola orde de prelación remitirase unha proposta de preselección á Dirección Xeral de Emprego e Formación, achegando o seu currículo, aos efectos de que aquela proceda a examinar e valorar o currículo segundo o baremo regulado na súa convocatoria de concesión de subvencións e obter o seu visto e prace, sen este requisito non se poderá formalizar o contrato.- Na acta da última sesión, incluirase unha listaxe das persoas aspirantes que superen a puntuación de 5 puntos, en orde descendente de puntuación. As persoas que formen parte da mesma, poderán ser chamadas (sempre respectando a orde da listaxe) para cubrir procesos de incapacidade temporal, maternidade, vacacións, permisos ou calquera outra circunstancia, sempre durante o período da presente contratación. No prazo de 2 días hábiles a contar desde a publicación do resultado da selección, a persoa seleccionada deberá xustificar que reúne os requisitos esixidos na convocatoria, presentando os documentos que acrediten que cumpren todos e cada un dos requisitos esixidos na base 3ª desta convocatoria. Entre eles, certificado médico en vigor en impreso oficial do Colexio de Médicos e asinado por un colexiado en exercicio, no que se faga constar expresamente que: “o interesado/a reúne as condicións precisas para realizar as funcións establecidas na convocatoria dun (1) posto de orientador/a laboral do Concello de Betanzos do ano 2015. Noutro caso, salvo caso de forza maior, quedarán anuladas tódalas súas actuacións, sen prexuízo das responsabilidades en que incorrera por falsidade, e a proposta entenderase realizada a favor do seguinte na relación de suplentes formulada polo Tribunal de Selección. Cumpridos os requisitos sinalados, a Alcaldía procederá a formalizar o correspondente contrato coa persoa seleccionada. Ata a formalización do contrato, a persoa seleccionada non terán dereito a percepción económica ningunha. Formulada a proposta polo Tribunal e remitida á Consellería de Traballo e Benestar e unha vez asinada a acta de selección, tras a resolución do órgano competente, procederase á formalización do correspondente contrato laboral no prazo máximo de cinco (5) días naturais. O extracto desta resolución coa indicación da persoa aspirante seleccionada será obxecto da publicación no taboleiro de anuncios da Casa do Concello. A persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedará sometida a un período de proba, co alcance previsto no artigo 14 do Estatuto dos Traballadores. Primeira.- Para todo o non previsto nestas Bases será de aplicación supletoria o establecido na Lei 7/1985, do 2 de abril, reguladora das Bases de Réxime Local, na Lei 5/1997, do 22 de xullo, reguladora de Administración Local de Galicia, no Real Decreto 896/1991, do 7 de xuño, no Real Decreto 364/1995 e demais lexislación vixente de aplicación. Segunda.- Agás a convocatoria, que se publicará segundo se establece na Base 3ª, os sucesivos actos e comunicacións que se deriven da celebración deste proceso selectivo faranse públicos só a través do Taboleiro de Anuncios da Casa do Concello ou a páxina web municipal www.betanzos. gal. Terceira.- Todos os actos administrativos derivados desta convocatoria e da actuación do Tribunal poderán ser impugnados polos interesados nos casos e na forma establecidos pola Lei 30/1992, do 26 de novembro, de Réxime Xurídico das Administracións Públicas e Procedemento Administrativo común e normas vixentes concordantes.” 1. Constitución Española de 1978.2. Sometemento da Administración á Lei e ao Dereito. Fontes do dereito público.3. O acto administrativo.4. Fases do procedemento administrativo xeral. O silencio administrativo. O procedemento administrativo local.5. Os contratos administrativos. Natureza, carácteres e clases. Elementos. Formas de contratación.6. O réxime local: Regulación xurídica. O municipio: concepto e elementos. O termo municipal de Betanzos.7. Organización municipal. Órganos necesarios e órganos complementarios. Competencias do municipio. A organización do Concello de Betanzos.8. O estatuto básico do empregado público.1. O Servizo Público de Emprego de Galicia (SPEG): Distribución territorial de oficinas de emprego. O portal de emprego. Dereitos e deberes da persoa desempregada inscrita como demandante de emprego. Renovación da demanda. O punto de información. A intermediación laboral, a demanda de emprego e a oferta de emprego no SPEG.2. O orientador laboral do SPEG. Accións que desenvolve. Obxectivos e protocolo da entrevista de orientación laboral. Itinerarios personalizados de inserción.3. O Servizo Público de Emprego Estatal (SEPE). Prestacións e subsidios.4. A Seguridade Social, afiliación e cotización. Réxime Xeral, Autónomos, Traballadores do Mar, e Empregadas do Fogar.5. O contrato de traballo. Dereitos e deberes da persoa traballadora. Modalidades de contratación facendo especial referencia ao contrato de formación e a o contrato de emprendedores.6. Programas de cooperación, Programas mixtos de formación e emprego e Programas integrados de emprego da Xunta de Galicia.7. A información sobre o mercado de traballo no Concello de Betanzos. Distribución do paro. Perspectivas no contorno laboral da comarca da Coruña.8. A orientación profesional e laboral. Principios básicos e modelos de intervención na formación inicial e na formación continua. Autoorientación. A información profesional na orientación. Concepto e método en función de emprego ordinario e emprego con apoio para o colectivo de persoas con discapacidade e en risco de exclusión social.9. Busca, selección e tratamento da información. Sistemas e fontes para a información na orientación profesional e laboral. Emprego 2.0. 10. O traballo das persoas estranxeiras (intracomunitarias e extracomunitarias) en España, itinerarios de inserción laboral. Permiso de traballo. Catálogo de Ocupacións de difícil cobertura.11. O traballo na Unión Europea, no espazo económico europeo. Servizos prestados pola Rede Eures (Servizos Europeos de Emprego). 12. Lei 11/2013, de 26 de xullo de medidas de apoio ao emprendedor e de estímulo do crecemento e da creación de emprego (BOE 27 de xullo de 2013). 13. A entrevista personalizada. Elaboración de diagnoses individualizadas sobre o perfil, as necesidades e as expectativas das persoas demandantes de emprego. A motivación no contorno laboral.14. O deseño, a elaboración e a realización de itinerarios individuais e personalizados de emprego ás persoas desempregadas (IPI). 15. A prospección das necesidades de emprego nas empresas, o contacto con elas.16. O proceso de selección de persoal, técnicas e instrumentos. Intermediación entre as ofertas e as demandas de emprego.17. Os incentivos e medios dispoñibles para o fomento da contratación (Xunta e Seguridade Social). Medidas para a conciliación da vida familiar e laboral.18. Os incentivos e medios dispoñibles para o apoio ás iniciativas emprendedoras.19. Recoñecemento das competencias adquiridas pola experiencia laboral para as persoas demandantes de emprego mediante a acreditación oficial da súa cualificación a través de certificados de profesionalidade.20. A oferta de accións de formación profesional para o emprego.21. O sistema educativo: Formación profesional, a Universidade, PCPI 22. A Dinámica de grupos. Técnicas de dinámica e dirección de grupos. Aplicación no contorno laboral. Apelidos: Nome: DNI núm.: Sinatura da persoa aspirante.: Betanzos, 15/10/2015 O Alcalde, Asdo./ José Ramón García Vázquez.